ปลายปีทองนิ่งเชื่อปีหน้าวิ่งฉิวทะลุ2หมื่นบาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — สมาคมค้าทองคำคาด ช่วงปีใหม่ราคาลดปีหน้าทะลุ 2 หมื่น
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า จากนี้ไปจนถึงช่วงปีใหม่ราคาทองคำจะเริ่มทรงตัว แม้จะเป็นเทศกาลเฉลิมฉลอง แต่เชื่อว่าราคาทองคำที่ปรับตัวอยู่ในระดับสูงขณะนี้จะทำให้ประชาชนซื้อทองคำเป็นของขวัญน้อยลง จึงเชื่อว่าราคาทองคำแท่งในช่วงดังกล่าวจะต่ำกว่า 2 หมื่นบาท ส่วนราคาทองคำแท่งในปี 2554 น่าจะมีโอกาสปรับขึ้นถึง 2 หมื่นบาท แต่ขึ้นอยู่กับการเก็งกำไรของนักลงทุนด้วย
ด้าน บล.เคจีไอ ประเมินว่า ราคาทองคำยังปรับตัวขึ้นไปได้อีก และเงินบาทที่อ่อนตัวลงก็ส่งผลดีต่อราคาทองคำในประเทศ ดังนั้นในสัปดาห์นี้แนะนำให้ถือสถานะ Long หรือเปิดสถานะ Long เมื่อราคาอ่อนตัว แนวรับ 1.97 หมื่นบาท และ 1.98 หมื่นบาท ส่วนแนวต้าน 2.02 หมื่นบาท และ 2.04 หมื่นบาท
สำหรับราคาทองคำวันที่ 4 ธ.ค. ทองรูปพรรณซื้อคืนบาทละ 19,556 บาท ขายออกบาทละ 20,350 บาท ทองคำแท่งรับซื้อคืน 19,850 บาท ขายออก 19,950 บาท พุ่งขึ้นสูงสุดเป็นประวัติการณ์